בארי סילקמן

בארי סילקמן (נולד ב-29 ביוני 1952), הוא כדורגלן עבר אנגלי-יהודי וסוכן כדורגל בהווה, ששיחק כקשר ב-11 מועדונים כולל במנצ'סטר סיטי ב-1979 ובלייטון אוריינט בין השנים 1981 ל-1985. הוא זכה במדליית זהב כשחקן כדורגלן במכביה, וכיום הוא עובד כסוכן שחקנים וסקאוט מוכר שעבד עם כדורגלנים מוכרים, כגון: מארק שוורצר, לוקאס ניל, דמבה בה ותומאס היצלסברגר. הוא אף היה שותף בייצוגם של הכדורגלנים אייל ברקוביץ’ ואיגביני יעקובו יחד עם פיני זהבי.

קריירה 
סילמן נולד בסטפני, לונדון, בשנת 1952. הוא התחיל את הקריירה שלו בוימבלדון, לפני שעבר לברנט והרדפורד סיטי. ב-1976, הוא עבר להרפורד יונייטד, שם בילה כ-2 עונות. בשנת 1976 הוא הוחתם על ידי קריסטל פאלאס, תחת המאמן טרי ונבלס. שם הוא שיחק באופן קבוע עבור פאלאס במשך שתי עונות.

בשנת 1979, הוחתם סילמן על ידי המאמן מלקולם אליסון לקבוצת מנצ'סטר סיטי. הוא ערך כ-21 הופעות עבור סיטי. סילקמן שיחק במדי מכבי תל אביב בעונת 1979/1980 בהשאלה. הוא ערך 7 הופעות ליגה עבור המועדון, אך שוחרר ממנצ'סטר סיטי לאחר סיום השאלתו בסוף העונה. לאחר מכן, שיחק סילמן בקבוצות מקומיות, כגון: ברנטפורד ולייטון אוריינט. הוא פרש ממשחק פעיל בשנת 1988.

בנובמבר 2018, סילקמן מונה לזמן קצר למאמן של הקבוצה האנגלית סטיינס טאון, עד שעזב את המועדון בשל ההתאחדות לכדורגל שסברה שהתפקיד מייצג ניגוד עניינים עם עבודתו כסוכן. הוא אימן את נבחרת הכדורגל של בריטניה במשחקי המכביה 2013 בישראל.

קישוריים חיצוניים 

 פרופיל, באתר TransferMarkt

הערות שוליים 

כדורגלנים אנגלים
קשרי כדורגל אנגלים
כדורגלני מנצ'סטר סיטי
כדורגלני וימבלדון
כדורגלני מכבי תל אביב
כדורגלני ברנטפורד
כדורגלני קווינס פארק ריינג'רס
כדורגלני פלימות' ארגייל
כדורגלני קריסטל פאלאס
אנגלים שנולדו ב-1952